|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Проект на Постановление на Министерския съвет за изменение и допълнение на Наредбата за правилата, начините, техническите способи и изискванията за измерване на отстояние по чл.44 от Закона за хазарта |
| **Становище по ред:** |  |
| **Номер и дата:** |  |
| **В отговор на №:** | 03-00-628/28.06.2024 г. |
| **Институция:** | Министерство на финансите |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Предлагаме представянето на проблема/проблемите да започне с краткото им формулиране и след това да продължи с описанието им. Видно от изложено в този раздел и в цялата оценка, проблемът е причинен от несъответствието на подзаконовата уредба с последните изменения в Закона за хазарта. Във връзка с това евентуален проблем например може да е, че не се изпълняват ефективно определени цели на закона/политиката и/или друго, а причина за проблема да бъде това несъответствие/неяснота на уредбата (и/или друго).Относно раздел 4 „Варианти на действие. Анализи на въздействията“:Предлагаме във Вариант 2, заедно с описанието на предвидените нормативни промени, да се опишат още по-подробно (а не само като изводи) и произтичащите от промените ефекти за всички засегнати и заинтересовани страни. При представянето на ефектите може например да се включи информация за актуалното положение (каква е административната тежест към момента, какви разходи има, за кои субекти, какво е качеството на контрола, как се реализира и др.) и съответно – да се изясни как новите разпоредби ще се отразят например на дейността на отделните групи заинтересовани страни, ще е необходимо ли осигуряване на допълнителни технически средства за изпълнение на новите изисквания, ще има ли допълнителни разходи, в какво се изразява промяната на административната тежест и т.н., както и какви ще бъдат допълнителните ангажименти за органите, прилагащи съответните разпоредби.Относно раздел 11 „Информационни източници“ :В този раздел предлагаме да се опишат, ако има и други източници, използвани за извършване на оценката, както и да се посочат хиперлинкове за тези източници, които са достъпни в интернет. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |